በደቡብ አፍሪካ 50 በመቶ የካቢኔ አባላት ሴቶች ሆኑ ﻿
የደቡብ አፍሪካው ፕሬዚዳንት ሲረል ራማፎሳ አዲስ ባዋቀሩት ካብኔያቸው ሴቶች 50 በመቶ ድርሻ እንዲይዙ አድርገዋል፡፡ ግማሽ የሚኒስትሮች ቦታ በሴቶች ሲያዝ በአገሪቱ ታሪክ ለመጀመሪያ ጊዜ ነው፡፡ በዚህ ወር በተካሄደው ምርጫ በፕሬዚዳንት ሲረል ራማፎሳ የሚመራው የአፍሪካ ናሽናል ኮንግረስ ፓርቲ ማሸነፉን ተከትሎ አዲስ ካብኔ ያወቀሩት ራማፎሳ፤ የሚኒስትሮች ቁጥርን ከ36 ወደ
28 ዝቅ አድርገዋል፡፡ ፕሬዚዳንት ራማፎሳ አዲስ ባዋቀሩት ካብኔ በሙስና የሚጠረጠሩ ሰዎች አለማካተታቸው ሙስናን ለመዋጋት የገቡትን ቃል ለመተግበር ቆርጠዋል አስብሎላቸዋል፡፡ ነገር ግን የቀድሞው የአገሪቱ ፕሬዚዳንት ጃኮብዙማ ቀኝ እጅ እና በተለያዩ የወንጀል ድርጊቶች የሚታሙ የአሁኑ ምክትል ፕሬዚዳንት ዳቪድ ማቡዛ ሹመት ብዙዎችን አላስደሰተም፡፡ በሌላ በኩል
ፕሬዚዳንቱ የቀድሞ ተቃዋሚ
ፓርቲ መሪ ፓትርሽያ
ዲ ሊሌ የመሰረተ
ልማት ሚኒስቴር ሚኒስትር
አደርጎ መሾማቸው ያልተጠበቀ
ክስተት ሆኗል፡፡አዲስ ዘመን ግንቦት 23/2011